梁超怡

梁超怡'''，係一位程式員招聘師，亦係2022年度香港小姐競選季軍兼「最上鏡小姐」得主。

生平 
梁超怡曾經參演香港電影《無間道》，之後跟住家人移居美國芝加哥，大學畢業之後曾經喺美國加州洛杉磯臉書分公司做軟件工程師招聘官。

佢曾經喺2017年世界華商形象大使競選芝加哥賽區而贏到亞軍，之後又喺2019年參加芝加哥親善小姐競選，但係最終落選。

參選香港小姐 
梁超怡喺2022年參加香港小姐競選，佢喺參選嘅時候表示自己嘅志向係成為一個有影響力、能夠散播正能量畀大家嘅人。最終佢攞到季軍，係歷嚟頭一位有紋身嘅港姐三甲。

攷

2022香港小姐競選 - 14號　梁超怡 Joey Leung - 佳麗檔案 - tvb.com

2022年度香港小姐競選佳麗
超怡
香港前童星
北伊利諾大學舊生